জাল নথি বানিয়ে মৃত ব্যক্তির জমি বিক্রির অভিযোগ অন্ডালে

অন্ডাল: জাল নথি (Fake Documents) বানিয়ে মৃত ব্যক্তির জমি বিক্রি (Andal Land Acquisition Fake Documents) করার অভিযোগ উঠল। অভিযুক্ত ব্যক্তি প্রতারণার কথা স্বীকার করেন ক্যামেরার সামনে। অন্ডাল বিমানবন্দর তৈরি হওয়ার পর থেকে সংশ্লিষ্ট এলাকায় জমি কেনা বেচার হিড়িক পড়েছে। জমির দামও বেড়েছে বহুগুণ। এই সুযোগে দালাল ও সিন্ডিকেট চক্রের রমরমা এলাকাতে। জমি দখল এমনকি জাল নথি বানিয়ে অন্যের জমি বিক্রি করার অভিযোগ ও সামনে এসেছে বহুবার। দক্ষিণখন্ড মৌজার এরকমই একটি ঘটনা সামনে আসে বুধবার।

আরও পড়ুন: মহেশতলায় চোর সন্দেহে যুবককে পিটিয়ে খুনের অভিযোগ

কাজোরা গ্রামের মৃত এক ব্যক্তির নথি জাল করে অন্য এক ব্যক্তি সেই জমি বিক্রি করে দিয়েছে বলে অভিযোগ। সূত্রের খবর, দক্ষিণখন্ড মৌজায় বেশ কিছু পরিমাণ জমি রয়েছে কাজোরা গ্রামের বাসিন্দা অক্ষয় সার্বভৌম নামে এক ব্যক্তির। ২০১৬ সালে ওই ব্যাক্তি মারা যান। আধার কার্ড সহ অন্যান্য নথি জাল করে সেই জমি বিক্রি করে দেওয়ার অভিযোগ উঠেছে দক্ষিণখন্ড গ্রামের বাসিন্দার দিলীপ রুইদাসের নামে। সম্প্রতি এই জালিয়াতির কথা জানতে পারেন মৃত অক্ষয়বাবুর পরিবারের লোকেরা। বিষয়টি তারা এলাকার কয়েকজন ব্যক্তিকে জানান। বুধবার বিকেল বেলায় অভিযুক্ত দিলীপ রুইদাসকে স্থানীয়রা চেপে ধরতে জালিয়ারির কথা স্বীকার করেন দিলীপবাবু। তবে তিনি জানান অন্য এক ব্যক্তির কথাতেই তিনি এই কাজ করেছেন । দিলীপ বাবুর বিরুদ্ধে থানায় অভিযোগ জানান মৃত অক্ষয়বাবুর পরিবারের সদস্যরা।

অন্য খবর দেখুন