এবার SIR আতঙ্কিতদের পাশে থাকার আশ্বাস তৃণমূলের, অন্ডালের মিছিলে কী বার্তা জেলা যুব সভাপতির?

অন্ডাল: SIR (Special Intensive Revision) বা ভোটার তালিকায় বিশেষ নিবিড় সংশোধন প্রক্রিয়া নিয়ে অনেক মানুষের মধ্যে এখনও ভয় ও বিভ্রান্তি দেখা দিয়েছে। সেই আতঙ্ক দূর করতে এবং সাধারণ মানুষের পাশে থাকার বার্তা দিতে সোমবার অন্ডালে (Andal) মিছিল করল তৃণমূল কংগ্রেস (TMC)।

অন্ডালের পূবড়া গ্রাম থেকে শুরু হয়ে মদনপুর গ্রামে গিয়ে শেষ হয় এই মিছিল। নেতৃত্বে ছিলেন তৃণমূল কংগ্রেসের জেলা যুব সভাপতি পার্থ দেওয়াসী। উপস্থিত ছিলেন স্থানীয় তৃণমূল কর্মী-সমর্থকেরাও।

আরও পড়ুন: শীতের শুরুতেই জলপাইগুড়ি থেকে দেখা মিলল ‘ঘুমন্ত বুদ্ধে’র!

পার্থ দেওয়াসী জানান, “SIR নিয়ে অনেক মানুষ অযথা ভীত। এই মিছিলের মাধ্যমে আমরা জানাতে চাই, কোনও বৈধ ভোটারের নাম বাদ যাবে না। তৃণমূল কংগ্রেস সবসময় মানুষের পাশে আছে।”

দলের পক্ষ থেকে সাধারণ ভোটারদের আশ্বস্ত করা হয়েছে যে, ফর্ম ফিল আপে যাতে কেউ সমস্যায় না পড়েন, তার জন্য তৃণমূলের সহায়তা কেন্দ্রও চালু করা হয়েছে। সবমিলিয়ে, SIR প্রক্রিয়া নিয়ে আতঙ্ক নয়, সহযোগিতা ও সচেতনতার বার্তা দিতে সরব হল তৃণমূল কংগ্রেস।